ක්ලබ් වසන්තගේ ඝාතකයන් පැනගිය වාහන දෙකේ රියැදුරෝ රිමාන්ඩ්
අතුරුගිරිය ටැටූ මධ්යස්ථානයකදී ක්ලබ් වසන්ත ඇතුළු දෙදෙනකු ඝාතනය කිරීමේ සිද්ධියට සම්බන්ධ කුලී ඝාතකයන් දෙදෙනාට පලායෑමට උපකාර කළ තවත් සැකකරුවන් දෙදෙනකු නුගේගොඩ අපරාධ කොට්ඨාසය මගින් අත්අඩංගුවට ගෙන ඇත ප්රහාරය එල්ල කළ කුලී ඝාතකයන් දෙදෙනා රැගෙන පලාගිය වෑන් රථයේ සහ බස් රථයේ රියැදුරන් ලෙස මෙම සැකකරුවන් දෙදෙනා කටයුතු කර ඇති බව විමර්ශනවලින් හෙළිවී තිබේ මෙම ප්රහාරය එල්ල කළ කුලී ඝාතකයන් දෙදෙනා වෑන් රථයේ නංවාගෙන කොරතොට ප්රදේශයේ සිට වැලිහිඳ දක්වා රැගෙන ගොස් එහිදී ඔවුන් බස් රථයකට නංවා පසුව එම වෑන් රථය බුලත්සිංහල ප්රදේශයේ පාළු ස්ථානයක අතහැර දමාගොස් ඇත්තේ අත්අඩංගුවට ගෙන සිටින එක් සැකකරුවකු විසිනි එම ක්රියාවලිය සඳහා ලොකු පැටී විසින් මොහුට රුපියල් ලක්ෂයක් ලබාදී ඇත මෙහිදී අත්අඩංගුවට ගත් අනෙක් සැකකරු කුලී ඝාතකයන් දෙදෙනා රැගෙන ගිය බස් රථයේ රියැදුරුය එම බස් රථය දක්ෂිණ අධිවේගී මාර්ගය ඔස්සේ දික්වැල්ල ප්රදේශය දක්වා රැගෙන ගොස් පසුව බස් රථය සෙල්ලකතරගම ප්රදේශයේ සඟවා තැබීමට කටයුතු කර ඇත මෙම සැකකරු ලොකු පැටී සමග වට්ස් ඇප් දුරකථන මාර්ගයෙන් දිගටම සම්බන්ධ වී ඇති අතර මෙම සැලසුම සඳහා ඔහුට රුපියල් ලක්ෂ එකහමාරක් ලබාදී ඇති බවද හෙළිවී තිබේ මෙම සැකකරුවන් දෙදෙනා අවුරුදු 26  36 වයස් සීමාවල පසුවන අතර වැලිපැන්න සහ වලස්මුල්ල ප්රදේශවල පදිංචිකරුවෝ වෙති අත්අඩංගුවට ගත් සැකකාර රියැදුරන් දෙදෙනාව ලබන මස 05 දා තෙක් රිමාන්ඩ් භාරයේ තැබීමට කඩුවෙල මහෙස්ත්රාත් අධිකරණය නියෝග කර තිබේ හේමන්ත රන්දුණු